Rygte: OnePlus 13 Mini er en kompakt flagskibstelefon

En mindre udgave af OnePlus 13 kan snart blive en realitet, eftersom rygterne peger på en mindre udgave af telefonen – OnePlus 13 Mini.

Som navnet ganske fint antyder, bliver 13 Mini en mindre udgave af flagskibet OnePlus 13. Med en skærmstørrelse på 6,31-tommer, har vi dog stadig at gøre med større telefon – dog noget mere kompakt end de 6,82-tommer på 13’eren. Skærmen er af LTPO OLED-typen med en opløsning på 1,5K og en variabel opdateringshastighed på op til 120Hz.

Det vides endnu ikke bekræftet hvordan telefonen ser ud, men en video fra OnePlusPlanet, giver os et bud på det formodede design.

Sådan ser OnePlus 13 Mini muligvis ud.

Kraftig ydeevne og kæmpe batteri

Under motorhjelmen forventes OnePlus 13 Mini at være udstyret med Qualcomms kraftige Snapdragon 8 Elite-chipset, ligesom storebroren. Derudover rygtes det, at enheden vil have et batteri på 6.000 mAh, hvilket er kæmpe for en telefon i denne størrelse. Dette er muligt gennem anvendelsen af silicium-kulstof-batteriteknologi, som øger energitætheden uden at øge størrelsen af batteriet. OnePlus 13 benytter sig desuden allerede af teknologien.

Kamera

På kamerafronten forventes OnePlus 13 Mini at have en 50 MP primær sensor kombineret med en 50 MP telefoto-linse med 2x optisk zoom. Der er ingen tale om en ultra-wide linse, så på kamera-fronten er vi ikke helt oppe i samme niveau som 13’eren.

Lancering

OnePlus 13 Mini siges at blive lanceret inden længe, muligvis i april eller maj måned. Prisen kendes endnu ikke, men den forventes at være en lidt billigere end storebroren.

Læs også: iPhone 17 Air: Her er rygterne indtil videre