Læk: To nye tablets fra Samsung på vej – Galaxy Tab S10 FE og S10 FE+

Samsung er snart klar med deres næste “Fan Edition” tablets, og lækkede oplysninger giver nu et indblik i, hvad vi kan forvente af Galaxy Tab S10 FE og Galaxy Tab S10 FE+.

Den kommende Galaxy Tab S10 FE+ får en opgradering til en 13,1-tommer skærm, hvilket er større end forgængeren Tab S9 FE+, der havde en 12,4-tommer skærm. Den lidt mindre Galaxy Tab S10 FE bevarer sin 10,9-tommer skærm fra sidste generation. Det er endnu uklart, om Samsung opgraderer fra LCD til OLED, eller om 90Hz-opdateringshastigheden vil blive forbedret. Sådan lyder det fra det tyske medie Winfuture.de.

Galaxy Tab S10 FE+ blev allerede lækket tilbage i starten af marts måned, af OnLeaks på X.

Hey #FutureSquad! Here comes your very first look at the #Samsung #GalaxyTabS10FEPlus (360° video + gorgeous 5K renders + dimensions)!

Today, on behalf of brand new Partner @sammygurus https://t.co/Agy3LxdA3d pic.twitter.com/3EoExvMV8U
— Steve H.McFly (@OnLeaks) March 1, 2025

Kraftigere processor

Galaxy Tab S10 FE og S10 FE+ vil ifølge rygterne blive drevet af Samsungs egen Exynos 1580-chip – samme chip, som sidder i Galaxy A56, der for kort tid siden blev lanceret.

Priser og lancering

Priserne starter efter sigende ved 579 euro (ca. 4.350 kr.) for Galaxy Tab S10 FE (Wi-Fi, 128GB), mens Plus-modellen starter ved 749 euro (ca. 5.650 kr.). Ønsker man 5G eller dobbelt så meget lagerplads, koster det omkring 100 euro ekstra (ca. 750 kr.).

De to tablets bliver efter sigende lanceret inden længe – den præcise lanceringsdato er endnu ukendt.

Læs også: iPhone 17 Pro: Her er rygterne indtil videre